नेपाली बक्सर राईलाई स्कटल्यान्डमा उपाधि
नेपालका अनुभवी बक्सर पुरण राईले संयुक्त अधिराज्य (यूके) को स्कटल्यान्डमा आयोजित एक प्रोफेसनल बक्सिङ प्रतियोगिता जितेका छन् ।२० वटा राष्ट्रिय स्वर्ण पदक विजेता राईले स्कटल्यान्डमा शनिबार भएको ‘रम्बल इन द जंगल’ प्रतियोगितामा रायन कार्टरलाई तेस्रो चरणमा टेक्निकल नकआउट (टीकेओ) का आधारमा पराजित गरेका हुन् ।
लन्डन — नेपालका अनुभवी बक्सर पुरण राईले संयुक्त अधिराज्य (यूके) को स्कटल्यान्डमा आयोजित एक प्रोफेसनल बक्सिङ प्रतियोगिता जितेका छन् ।२० वटा राष्ट्रिय स्वर्ण पदक विजेता राईले स्कटल्यान्डमा शनिबार भएको ‘रम्बल इन द जंगल’ प्रतियोगितामा रायन कार्टरलाई तेस्रो चरणमा टेक्निकल नकआउट (टीकेओ) का आधारमा पराजित गरेका हुन् ।२०० अमेचर म्याच खेलिसकेका अनुभवी बक्सर राईले उपाधि जित्नुलाई महत्त्वपूर्ण ‘उपलब्धि’ मानेका छन् । 'यसले नयाँ पुस्तामाझ अन्तर्राष्ट्रिय प्लेटफर्ममा पनि नेपाली फाइटरले खेल्न सक्छन् भन्ने सन्देश गएको छ,' उनले भने ।उनी युनिभर्सल बक्सिङ एलायन्स (यूबीए स्कटल्यान्ड) च्याम्पियन पनि बनेका छन् । १३ औं साफमा उनले तेस्रो पदक जितेका थिए ।नेपालका अर्का खेलाडी जुनियर नेसनल च्याम्पियन आकाश डाँगी भने यूबीए, यूबीओ वर्ल्ड टाइटल म्याचमा एन्डी बेलसँग पराजित भएका छन् ।नेपालबाटै आएका अर्का खेलाडी म्याक्स बस्नेतको खेल भने उनका प्रतिस्पर्धी बबी कार्टर घाइते भएकाले रद्ध भएको छ । 